cyanic-selkie/wikianc huggingface dataset:
Al-Fajr
Tuhotut kansat
Jakeissa 6–14 puhutaan aiemmin tuhotuista kansoista. Jakeissa 6–8 kysytään Jaakko Hämeen-Anttilan käännöksen mukaan: "Etkö tiedä, mitä Herrasi teki Aadille, pylväikköjen Iramille, jonka kaltaista ei ole maailmaan toista luotu”. Ahsen-Bören islamilaisessa suomennoksessa jakeet ovat hieman eri muodossa.
Hiki
Koostumus
Hiki maistuu suolaiselta siinä olevien natrium- kloori- ja kaliumionien takia. Hiki sisältää 0,3–0,4 prosenttia ruokasuolaa, pieniä määriä kaliumkloridia, fosfaatteja, valkuaisaineita, virtsa-aineita, aminohappoja sekä maitohappoa. Hiki on lievästi hapanta. Sen pH vaihtelee tyypillisesti välillä 4,5–7,0.
Al-Fajr
Tuhotut kansat
Iram tai ”pilareitten Iram” on Arabian niemimaalle keskiajan islamilaisessa tarinaperinteessä sijoitettu legendaarinen, kultainen kaupunki. Tarina sai alkunsa edellä mainituista Koraanin säkeistä, joissa sanotaan Herran langettaneen tuomion Iramin ylle. Katkelma on lyhyt ja epämääräinen: mahdollisesti Iram viittaa ”Aramin heimoon” ja ”pilarit” telttojen kiinnityspylväisiin. Koraanin pohjalta syntyi keskiajalla suosiota saavuttanut tarina, jota tunisialainen Ibn Khaldun (1332–1406) käsittelee historiateoksensa Muqaddimah johdannossa. Se oli tarina mahtavasta kaupungista, jonka ylpeä, jumalaton mies rakensi kilvoitellakseen Paratiisin kauneuden kanssa.
Hiki
Koostumus
Ekriinirauhasista erittyvän suolaisen ja viilentävän hien lisäksi murrosiässä aktivoituvat apokriinirauhaset tuottavat karvatuppien kautta voimakkaamman hajuista eritettä, joka kulkeutuu ihokarvoihin ja leviää tehokkaasti ilmaan. Hikeen yhdistyy lisäksi talirauhasten tuottamaa öljyä. Hiki koostuukin veden ja suolan lisäksi monesta muustakin aineesta, joita ihmisen kehoon on tullut hänen nauttimastaan ruoasta, juomasta, nautintoaineista ja antibiooteista. Jotkin tällaiset aineet voivat jopa värjätä hien kirkkaanväriseksi. Hiessä on myös aineenvaihduntatuotteita, kuten maitohappoa ja ureaa, sekä glukoosia ja metalleja. Lisäksi immuunijärjestelmä tuottaa hikeen proteiineja, jotka hillitsevät ihon mikrobien ja sienien lisääntymistä.
Kemira
Kemira Oyj on suomalainen, globaalisti toimiva teollisuuskemikaaleja valmistava yritys. Kemiralla on yksiköitä 40 maassa ja asiakkaita yli sadassa maassa. Kemira tuottaa pääasiassa paperi- ja selluteollisuuden, vedenpuhdistuksen ja öljy- ja kaivosteollisuuden tarvitsemia kemikaaleja. Vuonna 2019 yrityksen liikevaihto oli 2,7 miljardia euroa ja tulos 194 miljoonaa euroa, työntekijöitä sillä oli yli 5 000. Markkina-arvonsa puolesta Kemira lukeutuu Helsingin pörssin suurien yhtiöiden joukkoon.
Al-Fajr
Tuomiopäivän kuvaus
Jakeet 21–30 ovat Tuomiopäivän kuvausta, jossa kohtalona ovat Helvetti tai autuuden puutarhat. Silloin ihmisen on myöhäistä katua.
Hiki
Koostumus
Hikoilun myötä kehosta poistuu kaikkea mitä veressäkin kiertää, myös haitallisia aineita. Hikoilu ei kuitenkaan puhdista kehoa myrkyistä, vaan se on munuaisten tehtävä.
Air Liquide
L'Air Liquide S.A. tai Air Liquide on ranskalainen yritys, joka tuottaa teollisuuskaasuja ja palveluita monille teollisuudenaloille, kuten terveydenhuoltoon, kemianteollisuuteen ja elektroniikkavalmistajille. Vuonna 1902 perustettu yritys on maailman johtavia alallaan ja sillä on toimintaa yli 70 valtiossa. Sen päämaja sijaitsee Pariisissa.
Air Liquidella on merkittävää toimintaa Ranskan lisäksi Japanissa, Houstonissa ja Newarkissa. Yrityksen tutkimus- ja kehitystyö keskittyy kaasujen kuten vetykaasun valmistukseen. Air Liquidella on Suomessa merkittävät tuotantolaitokset Harjavallassa ja Kokkolassa.
Backstreet Boysin diskografia
Backstreet Boys on monia kertoja Grammy-ehdokkaanakin ollut musiikkiyhtye. Yhtyeen kokosi tuottaja Lou Pearlman Orlandossa Floridassa vuonna 1993. Bändillä on yhteensä 12 Top 40 -hittiä Billboard Hot 100 -listalla ja on myynyt yli 130 miljoonaa albumia maailmanlaajuisesti, joka tekeekin yhtyeestä yhden kaikkien aikojen parhaiten myydyistä artisteista ja parhaiten myydyn poikabändin. Yhdysvaltojen Billboard 200:n mukaan Backstreet Boys on ensimmäinen artisti sitten Saden, joka on yltänyt kaikilla seitsemällä albumillaan listan top 10:een.
Hiki
Koostumus
Jotta ihminen voisi hikoilla riittävästi, hänen täytyy saada nestettä menetetyn nesteen tilalle.
Sormenjäljet ovat hikijälkiä. Niiden kemiallisessa analyysissä havaitaan, mitä ihmisen veressä on kiertänyt.
Haju
Hiki on tuoreena itsessään hajutonta. Runsas hikoilu aiheuttaa kuitenkin epämiellyttävää hajua, kun bakteeritoiminta alkaa ja bakteereista haihtuu pistävän hajuisia yhdisteitä, kuten indolia, 1-dodekanolia ja 3-metyyli-1-butaania. Ruoka-aineista valkosipuli, sipuli ja parsa vaikuttavat voimakkaimmin pahan hienhajun syntymiseen.
Vauriot vaatteille
Hikitahrat tärvelevät tekstiilejä etenkin kainaloiden kohdalta. Silkki on erityisen herkkää hielle. Hiki voi vaurioittaa tekstiiliä niin happamena kuin emäksisenäkin. Tuore hiki on yleensä hapanta, ja sen happamuusaste voi olla vain 4,5, mutta hajotessaan ja kuivuessaan hien happamuus nousee neutraaliin 7:n tasolle ja jopa lievästi emäksiseksi. Hiki heikentää kuitujen vetolujuutta, ruokkii hyönteisiä, jotka syövät myös tekstiiliä, sekä liuottaa väriaineita ja aiheuttaa värimuutoksia.
Backstreet Boysin diskografia
Yhtyeen kaikkien varhaisimmatkin kappaleet ovat pysyneet suosiossa, vaikka yhtyeen soundi onkin muuttunut live-instrumentteja suosivaksi sen palattua pop-bisnekseen vuonna 2005. Vuosien 2005 ja 2006 kiertueen jälkeen yhtyeen alkuperäisjäsen Kevin Richardson jätti yhtyeen 23. kesäkuuta 2006 perustaakseen perheen, mutta nykyisin nelihenkinen ryhmä ei ole kieltänyt etteikö Richardson joku päivä vielä palaisi bändiin. Nykyisin ryhmä koostuu seuraavista laulajista: Nick Carter, Howie Dorough, Brian Littrell ja A.J. McLean. Richardsonin lähdön jälkeen kvartetti on julkaissut kaksi albumia, joista viimeisin nimeltään This Is Us, julkaistiin 6. lokakuuta 2009.
Kemira
1920–1999
thumb|Valtion Rikkihappo- ja Superfosfaattitehtaat Oy mainostaa lehdessä KE-MI-RA-sarjan kauneudenhoitotuotteita. Kemiran historia alkaa vuonna 1920 perustetusta Valtion Rikkihappo- ja Superfosfaattitehtaista, joka perustettiin vastaamaan suomalaisen teollisuuden, kaivostoiminnan ja lannoitetuotannon kasvaviin kemikaalitarpeisiin, muun muassa rikastuttamaan Suomen köyhää maaperää sekä varmistamaan ruutiomavaraisuus. Yrityksestä tuli osakeyhtiö vuonna 1933. Yhtiö laajeni voimakkaasti kemian eri aloille yritysostojen ja fuusioiden kautta. Vuonna 1961 yhtiön nimeksi muutettiin Rikkihappo Oy.
Deviaanit
Fysiologia
Ikuisten omatessa jumalaisia voimia, he ovat myös fyysisesti kaunismuotoisia. Deviaanit taas ovat ihmisten mittapuulla kammottavia ja rodun jokainen jäsen omaa jonkin sattumanvaraisen mutaation. Erityisen mutatoituneita deviaaneja kutsutaan joskus mutaateiksi ja jotkin ihmiskunnan myyteissä esiintyvistä hirviöistä ovat Marvel-universumissa deviaanien mutaatteja. Jotkin näistä mutaatioista voivat suoda kantajalleen yliluonnollisia voimia, mutta voimat tavanomaisesti eivät ole yhtä voimakkaita mitä ikuisilla. Deviaanien hallitseva pappissääty yrittää pitää deviaanien perimää puhtaana uhraamalla rituaalisissa menoissa kaikkein epämuodostuneimpia deviaaneja.
Koska deviaanit eivät peri fyysisiä ominaisuuksiaan vanhemmiltaan, eivät deviaanit tunne sanottavampaa mielenkiintoa lisääntymisprosessiinsa.
Teknologinen taso
Deviaanit olivat ensimmäisiä maapallon asukkaita, jotka alkoivat kehitellä erilaisia teknologisia ratkaisuja. Tuhansia vuosia sitten ihmiskunnan ottaessa ensiaskeleitaan puista, olivat deviaanit jo tutkineet pitkään geeniteknologiaa. On jopa spekuloitu, että juuri deviaanit olisivat kokeillaan luoneet homo mermanus-rodun, jonka edustaja Namor on.
Huolimatta rujoista ulkomuodoistaan, deviaanit ovat uskonnollisia olentoja ja heillä on oma kulttuurinsa. He palvovat Nukkuvaa Celestiaalia (celestiaali nimeltään Tiamut, joka oli toisen celestiaalin murhannut petturicelestiaali, jonka rodun muut jäsenet hautasivat Amerikkaan vuoriston alle. Tämä celestiaali heräsi myöhemmin deviaanien avustuksella, mutta tuhoutui rinnakkaisessa aikavirrassa imeytyessään Galactuksen energiankeräimeen .). Deviaanit palvovat jumalaansa kaiken luojana ja väittävät, että celestiaali olisi antanut heille tehtäväksi maapallon hallinnan.
Nikolskoje (Novgorodin alue)
Nikolskoje on kylä Novgorodin alueen Demjanskin piirin Peskin kunnassa Venäjällä. Se sijaitsee Veljojärven rannalla 40 kilometriä Demjanskista koilliseen. Kylässä on 106 asukasta (vuonna 2009).
Nikolskojen kautta kulkee Demjanskin ja Valdain välinen maantie. Kylässä toimii Venäjän ensimmäinen, vuonna 1854 perustettu kalanviljelylaitos. Palveluja ovat lastentarha, kulttuuritalo, kirjasto, posti ja lääkintäasema. Seudun nähtävyyksiin kuuluvat muinaiset asuin- ja hautapaikat, Litvinetsin muinaislinna Veljon rannalla Burakovon kylässä, Vrasskin kartanoalue Nikolskojessa sekä toisen maailmansodan muistomerkit.
Vuonna 2005 perustettu Nikolskojen maalaiskunta liitettiin Peskiin vuonna 2010. Keskuskylän lisäksi siihen kuului 9 kylää: Burakovo, Dunajevštšina, Isakovo, Osinuška, Paberežje, Pestovo, Podberjoza, Veljo-Stany ja Zalužje. Kunnan pinta-ala oli 142,5 neliökilometriä. Vuonna 2009 siellä oli 178 asukasta.
Seudulla on aikaisemmin ollut 1600-luvulla syntynyttä karjalaisasutusta. 1800-luvulla yli puolet silloisen Pestovon seurakunnan asukkaista puhui karjalaa äidinkielenään. 1900-luvun alussa karjalaa puhuttiin vielä Isakovossa ja Zalužjessa sekä eräissä muissa sittemmin hävinneissä kylissä.
Kemira
1920–1999
Kemiran lannoiteliiketoiminta alkoi kansainvälistyä 1960-luvun lopulla lannoiteviennillä.
Vuonna 1971 yhtiöön sulautettiin typpiteollisuutta Oulussa vuodesta 1952 harjoittanut Typpi Oy, missä yhteydessä yhtiön nimeksi muutettiin Kemira Oy. Nimeä ehdotti yhtiössä työskennellyt Toivo Lapinleimu. Jälkeenpäin on selitetty, että Kemiran nimi tulee sanoista kemia, mineraalit ja ravinteet. Muun muassa Helsingin Sanomissa on esitetty, että yhtiön nimi saatiin sen aiemmin KE-MI-RA-nimellä (KEmikaalit-MIneraalit-RAvinteet) myymästä kauneudenhoitosarjasta.
Toimitusjohtaja Yrjö Pessin aika (1975–1990) oli vahvaa kansainvälistymisen aikaa. Esimerkiksi globaali lannoiteliiketoiminta alkoi 1980-luvulla, kun Kemira osti lannoitetehtaita Isosta-Britanniasta, Alankomaista, Belgiasta, Ranskasta ja Tanskasta. Vienti lisääntyi ja myyntikonttoreita perustettiin myös ulkomaille.
Toimitusjohtaja Heimo Karisen (1991–1999) aikana Kemira päätti keskittyä sellu- ja paperikemikaaleihin, teollisuuskemikaaleihin, maaleihin ja erikoislannoitteisiin (Kemira Agro). Kemira-konsernin liiketoimintarakenne uudistettiin ja liiketoimintayksiköt yhtiöitettiin. Pörssiin Kemira Oyj listautui marraskuussa 1994.
2000–2009
Lasse Kurkilahden toimitusjohtajakaudella (2004–2007) Kemira teki yli 30 yrityskauppaa ja se myi ydintoimintaansa kuulumattomia osia, kuten esimerkiksi kiinteistöt, joissa pääkonttori tai Oulun tutkimuskeskus toimi. Kemira osti muun muassa paperi- ja sellukemiaan liittyvää liiketoimintaa. Esimerkiksi vuonna 2004 lannoitetuotanto Kemira Agro Oy eriytettiin omaksi yrityksekseen, Kemira GrowHowksi, ja Siilinjärven kiilletehdas myytiin Ruotsiin. Norjalainen Yara osti GrowHow'n vuonna 2007 ja se toimii nykyisin nimellä Yara Suomi. Hienokemikaalit yhtiöitettiin KemFine Oy:ksi, joka myytiin pääomasijoitusyhtiö 3i:lle vuonna 2004.
Vuonna 2005 Kemiran liikevaihto oli noin kaksi miljardia euroa. Yhtiö osti keväällä Finnish Chemicalsin tehtaat ja joulukuussa saksalaisen Lanxessin paperikemikaalitehtaat, mikä teki Kemirasta maailman suurimman paperikemikaalien tuottajan. Kemira oli markkinajohtaja myös sellukemikaaleissa.
Elokuussa 2007 Suomen valtio myi 655,6 miljoonalla eurolla 32,1 % Kemiran osakkeista kotimaisille sijoittajille, jolloin sen omistus laski 48,6 prosentista 16,5 prosenttiin. Oras Invest osti 17,1 % ja eläkevakuutusyhtiöt 14,97 % Kemiran osakkeista.
Vuonna 2008 Kemira päätti keskittyä vesikemiaan ja seuraavana vuonna 75 prosenttia yrityksen liikevaihdosta tuli vesikemikaaleista, veden puhdistamisesta ja muusta vesiteknologiasta.
Harri Kermisen (2008–2012) toimitusjohtajakausi meni suureksi osaksi Kurkilahden tekemiä yritysostoja integroidessa ja organisaation uudelleenjärjestämiseen. Syyskuussa 2008 Kemira ja Rockwood muodostivat yhteisyrityksen, johon liitettiin sekä Kemiran että Rockwoodin titaanidioksidiliiketoiminta sekä Rockwoodin funktionaalisten lisäaineiden liiketoiminta.
Vuodesta 2010 – yrityskauppoja ja uudelleenjärjestelyjä
Maaleja ja teollisuuspinnoitteita valmistanut Tikkurila erotettiin Kemirasta maaliskuussa 2010, jolloin se jakoi valtaosan Tikkurilan osakkeista osinkona omille osakkeenomistajilleen. Kemiralle jäi vielä 14 % Tikkurilan osakekannasta, jotka se myi vuonna 2011. Kokkolan rikkihappotehdas myytiin Bolidenille huhtikuussa 2010, mutta Kemira jatkoi edelleen varasto- ja lastaustoimintoja.
Toimitusjohtajana vuosina 2012–2014 toiminut Wolfgang Büchele keskitti Kemiran voimat paljon vettä käyttäviin teollisuudenaloihin. Hänen aikanaan myös suljettiin parikymmentä tehdasta, muun muassa Vaasan paperikemikaalitehtaan toiminta päättyi vuoden 2013 lopussa. Kesällä 2013 Kemira osti italialaisen kemianyhtiö 3F Chimican. Kauppaan kuuluivat tuotantolaitokset Italiassa sekä yksi tuotantolaitos Yhdysvalloissa. 3F Chimican tuotteisiin kuuluivat kuiva polyakryyliamidi ja emulsiopolyakryyliamidi sekä niihin liittyvät prosessikemikaalit. Joulukuussa 2013 Kemira ilmoitti puolestaan myyvänsä koko muurahaishappoliiketoimintansa yhdysvaltalaiselle Tamincolle. Kauppaan kuului noin 160 työntekijää ja Oulussa sijaitseva muurahaishappotehdas sekä rehunsäilöntätuotteet ja lentokenttäkiitoratojen jäänestoaineet.
Rockwood hankki helmikuussa 2014 Kemiran osakeomistuksen (39 %) titaanidioksidia valmistavasta yhteisyritys Sachtleben GmbH:sta. Rockwoodin pigmenttitoiminnan ja samalla Porin titaanidioksiditehtaan osti samana vuonna yhdysvaltalainen Huntsman Corporation. Saman vuoden heinäkuussa Kemira kertoi ostavansa AkzoNobelin paperikemikaaliliiketoiminnan, jonka tuotteita käytettiin esimerkiksi paperin ja pakkauskartonkien pinnoittamiseen ja lujuuden lisäämiseen.
Joulukuussa 2013 Kemira myi ChemSolutions-segmenttiinsä kuuluvan muurahaishappo-, rehunsäilöntätuote- ja lentokenttäkiitoratojen jäänestoaineisiin liittyvän liiketoimintansa yhdysvaltalaiselle Tamincolle.
Maaliskuussa 2016 Kemira ilmoitti rakentavansa Joutsenon tehtaaseensa uuden natriumkloraatin tuotantolinjan ja kennosalin. Investoinnin arvo oli noin 50–60 miljoonaa euroa.
Kemira yhdisti vuonna 2017 kolme segmenttiä Pulp & Paper, Municipal & Industrial sekä Oil & Mining kahteen segmenttiin Pulp & Paper sekä Industry & Water.
Vuonna 2020 Kemira juhli 100-vuotispäiväänsä lahjoittamalla 100 000 euroa Maailman terveysjärjestön keräykseen, jolla tuettiin suojavarusteiden hankintaa koronaepidemian etulinjassa toimivalle terveydenhuollon henkilöstölle.
Kemiran pää- ja toimitusjohtajia
Luettelo Kemiran pää- ja toimitusjohtajista:
Organisaatio
Suomessa tuotantolaitoksia on muun muassa Oulussa, Porissa, Sastamalassa, Joutsenossa, Kuusankoskella ja Harjavallassa. Konsernin pääkonttori sijaitsee Helsingin Salmisaaressa ja tutkimuskeskukset Espoossa, Shanghaissa ja Atlantassa.
Yhtiön toimitusjohtajana on toiminut toukokuusta 2014 alkaen Jari Rosendal.
Hallitus
Vuonna 2021 Kemiran hallitukseen valittiin seitsemän jäsentä, uudelleen Wolfgang Büchele, Shirley Cunningham, Werner Fuhrmann, Timo Lappalainen ja Jari Paasikivi. Uusina jäseninä hallitukseen valittiin Matti Kähkönen ja Kristian Pullola. Hallituksen puheenjohtajana valittiin jatkamaan Jari Paasikivi ja uudeksi varapuheenjohtajaksi valittiin Matti Kähkönen.
Omistus
thumb|250px|Kemiran tehdasaluetta Oulussa Yhtiöllä on selkeä kasvollinen omistaja, Paasikiven suku, joka on myös Tikkurilan ja Uponorin merkittävä omistaja. Yhtiön suurimmat osakkeenomistajat olivat 31. toukokuuta 2021:
Hallintarekisterissä olevien osakkeenomistajien osuus oli 27,15 prosenttia.
Liiketoiminta
Kesäkuussa 2008 Kemira julkisti strategiansa, joka keskittyy veden- ja kuitujenkäsittelyn kemiaan. Kemiran organisaatiossa on kaksi segmenttiä: sellu- ja paperiteollisuutta palveleva Pulp & Paper sekä paljon vettä käyttäviä kunta- ja teollisuusasiakkaita palveleva Industry & Water.
Vuonna 2018 Kemira jätti neljänneksi eniten patenttihakemuksia Suomessa, 29 kappaletta.
Pulp & Paper
Pulp & Paper -segmentti tuottaa paperi- ja selluteollisuuden tarvitsemia kemikaaleja. Segmentillä on maailmanlaajuinen markkina-alue, ja sillä on johtava asema maailmassa massa- ja paperikemikaaleissa. Se jakaantuu edelleen kolmeen asiakassegmenttiin:
Nicaragua kesäolympialaisissa 2016
Nicaragua osallistui kesäolympialaisiin 2016. Sitä edusti viisi urheilijaa neljässä lajissa. Joukkueen lipunkantajana avajaisissa toimi ampuja Rafael Lacayo.
Kemira
Pulp & Paper
Kemira valmistaa muun muassa natriumkloraattia, josta valmistetaan sellutehtaissa sellun valkaisuun käytettävää klooridioksidia.
Industry & Water
Industry & Water -segmentti tuottaa kemikaaleja sekä palveluita kunnalliseen sekä teolliseen vedenkäsittelyyn, ja sen kolme asiakassegmenttiä ovat vedenkäsittely, öljy ja kaasu sekä muut.
Industry & Water -segmentillä on maailmanlaajuinen markkina-alue. Se on vedenkäsittelyn markkinajohtaja Pohjois-Amerikassa ja Euroopassa ja liuskekiven vesisärötyksen markkinajohtaja polymeereissä. Valtaosa Suomen vedenpuhdistuksessa käytettävistä ferrisulfaatista ja ferrosulfaatista tehdään Kemiran Porin-tehtaalla.
Markkinat
Kemira kuuluu vesikemian alan suurimpien yritysten joukkoon. Vuonna 2010 sen kilpailijoita olivat yhdysvaltalaiset Nalco, Ashland ja GE Water ja Kiinassa toimivat, yleensä yhtä kemikaalia valmistavat kilpailijat. Vuonna 2019 sen suurimpia kilpailijoita olivat Ecolab, Nouryon, SNF, Solenis ja Solvay. Kemiran valtteja ovat vesikemikaalien laaja valikoima ja pyrkimys ratkaista asiakkaan ongelmat kokonaisuutena. Sen asiakkaat toimivat paljon vettä käyttävillä teollisuudenaloilla: sellu- ja paperiteollisuudessa, kunnallisessa ja teollisessa vedenkäsittelyssä ja öljy- ja kaasuteollisuudessa. Kemira on siis mukana juomaveden valmistamisessa, teollisuuden prosessivesien puhdistamisessa ja uudelleen käytössä.
Dyhtau
Dyhtau on Euroopan toiseksi korkein vuori Venäjän Kabardi-Balkarian tasavallan eteläosassa Kaukasuksen päävuorijonolla, lähellä Georgian rajaa. Tätä korkeampi eurooppalainen vuori on saman vuorijonon Elbrus. Maantieteellisen Euroopan 3. korkein vuori Škhara sijaitsee lyhyen matkan päässä Dyhtaun eteläpuolella, aivan Georgian rajalla. Myös yli 5 000 metriin nouseva Koštantau on puolestaan lähellä Dyhtaun itäpuolella.
Dyhtau huippu on 5 204 metrin korkeudella; toinen lähde kertoo korkeudeksi 5204,7 metriä.
A. F. Mummery ja H. Zurfluf valloittivat vuoren ensimmäisinä vuonna 1888.
Dyhtaun ympäristö kuuluu pääosin Georgian rajan läheisen vuoristoalueen käsittävään, tammikuussa 1976 perustettuun Kabardi-Balkarian luonnonpuistoon (Кабардино-Балкарский Заповедник; 826,49 km2).
Hän pukee sinut huntuun
Hän pukee sinut huntuun on Mustat Enkelit -yhtyeen single, joka ilmestyi elokuussa 2009. Kappale on Markku Petanderin säveltämä ja Mikko Karjalaisen sanoittama. Karjalainen on sanoittanut myös Anne Mattilan "Perutaan häät" -laulun.
Rožle Prezelj
Prezelj voitti alle 23-vuotiaiden Euroopan-mestaruuden Amsterdamissa 2001 tuloksella 221 ja oli kuudes alle 20-vuotiaiden EM-kilpailuissa Ljubljanassa 1997. Hän sijoittui 12:nneksi Pekingin olympialaisissa 2008. Hän on karsiutunut loppukilpailusta Ateenan 2004 ja Lontoon 2012 olympialaisissa, Pariisin 2003, Osakan 2007, Daegun 2011 ja Moskovan 2013 MM-kilpailuissa, Münchenin 2002, Göteborgin 2006, Barcelonan 2010 ja Helsingin 2012 EM-kilpailuissa sekä sisäratojen MM-kilpailuissa 2004 ja EM-kilpailuissa 2002, 2005, 2007 ja 2011.
Prezelj hyppäsi Slovenian ennätyksen 232 cm Mariborissa 17. kesäkuuta 2012. Sisäradoilla hän on hypännyt maansa ennätyksen 231 Ljubljanassa 24. tammikuuta 2004. Hän on voittanut Euroopan cupin 1. divisioonan korkeushyppykilpailun 2004 ja 2006. Slovenian-mestaruuden hän on voittanut ulkoradoilla 2000 ja 2002–2013 sekä sisäradoilla 2004, 2006, 2007, 2010–2012.
Edward Lansdale
Edward Geary Lansdale (6. helmikuuta 1908 – 23. helmikuuta 1987) oli yhdysvaltalainen kenraali. Hänen tunnetuimpia ansioitaan olivat osallisuus perutussa suunnitelmassa Kuuban johtaja Fidel Castron syrjäyttämiseksi vallasta (operaatio Mongoose) ja neuvonantajana toimiminen kommunismin vastaisissa sotilasoperaatioissa Filippiineillä ja Etelä-Vietnamissa.
Elämä
Lansdale syntyi Detroitissa 6. helmikuuta 1908. Hänen vanhempansa olivat Henry Lansdale ja Sarah Frances Phillips. Hän valmistui Kalifornian yliopistosta Los Angelesissa ja toimi mainosalalla, kunnes liittyi armeijaan vuonna 1943. Toisen maailmansodan aikana hän palveli myös OSS:n palveluksessa. Vuonna 1947 hän jätti armeijan majurina ja liittyi samana vuonna ilmavoimiin kapteenina.
Vuosien 1950 ja 1954 välillä Lansdale toimi neuvonantajana Filippiinien hallitukselle Hukbalahap-kapinallisia kukistettaessa. Kapinallisten häviön jälkeen Lansdale toimi Etelä-Vietnamissa CIA:n palkollisena järjestämässä presidentti Ngô Đình Diệmin hallintoa.
Vuonna 1961 Lansdale sai väitetysti presidentti John F. Kennedyltä määräyksen laatia suunnitelma Fidel Castron vallasta syöksemiseksi. Hänen mukaansa suunnitelma ei ollut ollut toteutettavissa, sillä se olisi vaatinut kuubalaisten pakolaisten värväämistä kansannousun aikaansaamiseksi Kuubassa, eikä ryhmää tätä varten oltu muodostettu. Hän jäi eläkkeelle ilmavoimista vuonna 1963, mutta toimi avustajana Yhdysvaltain suurlähettiläille Henry Cabot Lodgelle ja Ellsworth Bunkerille Etelä-Vietnamissa vuoteen 1968 asti.
Lansdale oli mahdollinen esikuva Graham Greenen kirjan Hiljainen amerikkalainen Alden Pylen hahmolle, sekä Eugene Burdickin ja William Ledererin kirjan The Ugly American eversti Edwin Hillendalen hahmolle. Oliver Stonen elokuvan JFK – avoin tapaus "kenraali Y" -hahmo on mahdollisesti myös saanut inspiraationsa Lansdalesta.
Sursk
Sursk on pieni, noin seitsemäntuhannen asukkaan kaupunki Penzan alueella Venäjällä. Kaupunki sijaitsee Sura-joen varrella, 92 kilometriä oblastin pääkaupungista Penzasta itään.
Historia
Nykyisen kaupungin edeltäjä oli Nikolski Hutorin kylä, joka perustettiin vuonna 1849. Paikalla oli jo tätä aiemmin sijainnut Nikolskoje -niminen pikkukylä.
Unkarin koripallomaajoukkue
Unkarin koripallomaajoukkue edustaa Unkaria koripallon maajoukkuekilpailuissa.
EM-kisat
Unkari liittyi FIBA:an vuonna 1935. Maa osallistui vuonna 1935 pidettyihin ensimmäisiin koripallon EM-kilpailuihin, joissa se sijoittui yhdeksänneksi. Ensimmäinen mitali tuli vuoden 1946 kisoista, joissa maa sijoittui pronssille. Hopeaa maa saavutti vuonna 1953 ja maan tähän astisen historian ensimmäinen EM-kulta tuli vuonna 1955. Menestysvuosien jälkeen maa ei esiintynyt enää arvokisoissa ja vuoden 1969 EM-kilpailuiden jälkeen Unkari osallistui seuraavan kerran arvokisoihin vasta vuonna 1999.
Olympialaiset
Unkari on selviytynyt neljä kertaa olympialaisiin. Ensimmäisen kerran tämä tapahtui Lontoon olympialaisissa 1948. Maa sijoittui lopulta 16:ksi, kun joukkueita oli mukana 23. Unkarin paras sijoitus olympialaisissa on vuoden 1960 olympialaisten seitsemäs sija.
Pietari (nimi)
Pietari on suomenkielinen muoto Raamatussa esiintyvän apostoli Pietarin nimestä. Nimi on Suomessa käytössä myös suomenkielisenä miehen etunimenä, ja nimen muita muotoja esiintyy etuniminä lukuisissa eri kielissä.
Nimi juontaa kreikan kiveä merkitsevästä nimestä Petros. Petros puolestaan on käännös alkujaan arameankielisestä raamatullisesta nimestä Keefas, joka tarkoittaa kiveä. Raamatun mukaan Jeesus antoi Keefaksen nimeksi apostoli Simonille, joka suomeksi tunnetaan nimellä Pietari.
Muissa kielissä saman, alkujaan raamatullisen ja siitä kristilliseksi etunimeksi tulleen nimen muunnelmia ovat muiden muassa Petar, Petrus, Peter, Pierre, Pedro, Pietro ja Pjotr.
Historiallisista henkilöistä, kuten hallitsijoista tai kirkollisista henkilöistä, jotka ovat kantaneet jotain näistä nimimuodoista, on suomeksi usein vanhastaan käytetty nimeä Pietari, esimerkiksi Pietari Särkilahti tai Pietari Suuri.
Nimen Pietari muunnelmia suomen kielessä ovat muiden muassa Petteri, Petri, Pekka, Pieti, Pietu ja Peetu.
Suomessa nimi Pietari on vuoden 2021 loppuun mennessä annettu 6 700 miehelle.
Suomessa Pietari-nimellä tunnettuja henkilöitä
Henkilöitä, joiden nimenä alun perin on ollut jokin Pietari-nimen muunkielinen vastine, mutta joista suomen kielessä käytetään vakiintuneesti nimeä Pietari.
Wilga Rivers
Wilga Marie Rivers (13. huhtikuuta 1919 Melbourne, Australia – 23. kesäkuuta 2007 Watertown, Massachusetts, Yhdysvallat) oli australialainen kielitieteilijä ja professori. Hän oli romaanisten kielten ja kirjallisuuden professori Harvardin yliopistossa. Sitä ennen hän opetti Illinoisin ja Monash-yliopistoissa. Australiassa hän opetti Essendon High Schoolissa Victoriassa.
Louise-Geneviève de La Hye
Louise-Geneviève de La Hye (8. maaliskuuta 1810 – 17. marraskuuta 1838) oli ranskalainen pianisti, säveltäjä ja urkuri.
Wilga Rivers
Rivers tutki kielten opettamista ja kirjoitti aiheesta. Hän kannatti jo varhain siirtymistä audiolingvaalisesta menetelmästä kommunikatiiviseen ja vuorovaikutteisempaan opettamiseen.
Louise-Geneviève de La Hye
De La Hyetä pidettiin aikanaan lapsinerona, ja hän aloitti opintonsa Pariisin konservatoriossa 11-vuotiaana. Hänen tuotantoonsa kuuluu mm. dramaattinen kuoroteos Le songe de la religieuse sekä lukuisia kamarimusiikkiteoksia.
Pietari (nimi)
Suomalaisia Pietari-nimisiä
Seuraavien historiallisten henkilöiden nimenä on ollut jokin muu samaa alkuperää oleva nimi, mutta suomenkielisessä kirjallisuudessa nimestä käytetään vakiintuneesti muotoa Pietari:
Louise-Geneviève de La Hye
De La Hye kuoli ainoastaan 28-vuotiaana, ja moni hänen suunnittelemansa teos jäi säveltämättä. Tuotantoa julkaistiin kuitenkin jonkin verran vielä postuumisti. De La Hye jätti jälkeensä kaksi lasta.
Pietari (nimi)
Suomalaisia Pietari-nimisiä
Seuraavien henkilöiden nimi on tai on ollut virallisestikin Pietari:
Lost (5. tuotantokausi)
Viidettä tuotantokautta amerikkalaisesta draamasarjasta Lost alettiin esittää ABC:llä Yhdysvalloissa, A:lla Kanadassa ja Nelosella Suomessa vuoden 2009 alussa. Kausi päättyi kaksituntiseen finaaliin kesällä 2009. Kausi sisältää tarinoita kuvitteellisen Ocenic Airlinesin lennolta 815 selviytyneistä, joista osa pelastui ja osa on vielä saarella tuntemattomassa ajassa ja tuntemattomassa sijainnissa.
Lostin luojan Damon Lindelofin mukaan kausi "kertoo miksi saarelta pois lähteneiden tarvitsee tulla takaisin". Lostin viides tuotantokausi alkoi ABC:lla kolmituntisella edellisen tuotantokauden kertauksella ja "back-to-back"-jaksolla 21. tammikuuta 2009. Kausi julkaistiin DVD:llä ja Blu-ray:lla nimellä Lost – The Complete Fifth Season: The Journey Back, Expanded Edition 8. joulukuuta 2009.
Näyttelijät
Viidennen tuotantokauden päähenkilöiden näyttelijäkokoonpanoon kuuluu 14 näyttelijää, jotka palasivat kaikki vanhoihin neljännen kauden rooleissaan. Koska tarinassa seurataan kahta eri aikajanaa, myös päähenkilöt on jaettu kahteen eri "ryhmään". Ensimmäinen aikajana seuraa ryhmää, jotka ovat päässeet pois saarelta: selviytyjien johtaja tri Jack Shephard (Matthew Fox), entinen vankikarkuri Kate Austen (Evangeline Lilly), henkisesti epävakaa miljonääri Hugo "Hurley" Reyes (Jorge Garcia), entinen kiduttaja Sayid Jarrah (Naveen Andrews), sureva vaimo Sun Kwon (Yunjin Kim), kolme vuotta saarella asunut Desmond Hume (Henry Ian Cusick) ja saaren alkuperäisasukkaiden johtaja Benjamin Linus (Michael Emerson). Toinen aikajana seuraa niitä, jotka jäivät saarelle ja alkoivat vastentahtoisesti matkata satunnaisetsi ajassa saaren siirron vuoksi. Heihin kuuluu lentoturmasta selvinnyt huijari James "Sawyer" Ford (Josh Holloway), entinen Toinen ja hedelmällisyyslääkäri tri Juliet Burke (Elizabeth Mitchell), lennolta 815 selvinnyt entinen Paik-firman työntekijä Jin Kwon (Daniel Dae Kim) sekä kolme tutkijaryhmän jäsentä, jotka saapuivat saarelle Kahana-lautalla: meedio Miles Straume (Ken Leung), antropologi Charlotte Lewis (Rebecca Mader) ja fyysikko Daniel Faraday (Jeremy Davies). Ainut päähenkilö, joka kuuluu molempiin aikajanoihin on John Locke (Terry O'Quinn), joka neljännen kauden lopussa jätti muut lentoturmasta selviytyneet liittyäkseen Toisiin. Ensimmäisen aikahypyn aikana hän kuitenkin liittyy takaisin selviytyjiin ja lopulta lähtee saarelta ja kuolee, jonka vuoksi toiset saarelta pois lähteneet palaavat saarelle Locken ruumiin kera. Charlotten hahmo kirjoitettiin ulos sarjasta kauden viidennessä jaksossa ja Faradayn hahmo neljännesätoista jaksossa.
Päähenkilöstöstä puuttuu Claire Littleton (Emilie de Ravin), joka katosi kuolleen isänsä kanssa metsään, mutta näyttäytyi myöhemmin liikkuvassa mökissä Michael Dawsonille (Harold Perrineau), joka kuoli Kahana-lautan räjähdettyä. Emilie de Ravin liittyy kuitenkin päähenkilöihin kaudella kuusi. Lisäksi entinen päähenkilö Malcolm David Kelley, joka esittää Michaelin poikaa Walt Lloydia tekee muutaman esiintymisen kaudella viisi. Toisen kauden päähenkilö, nykyisin kuollut Ana Lucia Cortez (Michelle Rodriguez) vierailee yhdessä kauden jaksossa.
Useat neljännen kauden vierailevat näyttelijät esiintyvät rooleissaan myös kaudella viisi. Nestor Carbonell esiintyy nähtävästi ikääntymättömänä Richard Alpertina yhdeksässä jaksossa; Cheech Marin palaa Hurleyn isänä, David Reyesinä; François Chau esittää Dharma-aloitteen tutkijaa tri Pierre Changia; Lance Reddick jatkaa Matthew Abaddonin esittämistä; Sonya Walger esittää Desmondin vaimoa, Penny Widmorea; William Mapother esittää kuollutta Toista, Ethan Romia; Jeff Fahey palaa pilotti Frank Lapidusina; ja L. Scott Caldwell sekä Sam Anderson jatkavat aviopari Rosen Hendersonin ja Bernard Nedlerin näyttelemistä. Danielle Rousseaun hahmosta nähdään viidennellä kaudella nuorempi versio, jota esittää Melissa Farman. Aikaisemmin Rousseauta esittänyt Mira Furlan pyysi sarjan käsikirjoittajia kirjoittamaan hahmonsa pois sarjasta, sillä hän ei halunnut matkustaa Havaijille kuvaamaan otoksiaan. Tania Raymonde palaa sarjaan Rousseaun tyttärenä, Alexina ja Fionnula Flanagan jatkaa Eloise Hawkingin esittämistä. Patrick Fischler näyttelee Philiä, joka on Dharma-aloitteen jäsen. Brad William Henke esittää Ajiran lennolta 316 selviytynyttä Bramia ja Sterling Beaumon jatkaa nuoren Benin näyttelemistä. Marsha Thomason palaa myös sarjaan Naomi Dorritin a muutaman jakson ajan. Tuottajat ovat sanoneet lennolta 815 selviytyneen Vincent-koitan olevan elossa koko kauden ajan.
Useat uudet vierailevat näyttelijät esitellään viidennellä kaudella. Kaksi kauden ensimmäisessä jaksossa esiteltyä hahmoa ovat Lara, tri Changin vaimo ja Milesin äiti, jota esittää Leslie Ishii; sekä Dan Norton (Tom Irwin), asianajaja, joka määrättiin varmistamaan Katen ja Aaronin sukulaisuus. Toinen pari uusia hahmoja ovat Caesar, jota esittää Saïd Taghmaoui sekä Ilana, jota esittää Zuleikha Robinson. Ilanan hahmo liittyi päänäyttelijäkokoonpanoon kuudennella kaudella. Reiko Aylesworth vierailee sarjassa vähintään neljän jakson ajan Dharma-aloitteen jäsenenä, Amyna. Eric Lange esittää Radzinskya, Dharma-aloitteen jäsentä, seitsemän jakson ajan. Kauden finaalijaksossa esitellään kaksi uutta hahmoa: Jacob, Toisten johtaja, jota esittää Mark Pellegrino, ja tämän vihollinen (sarjan castingissä lempinimeltään "Samuel"), jota esittää Titus Welliver. Sean Whalen, joka esitti aikaisemmin Neil Frogurtia Lost: Missing Pieces mobisodessa, esiintyy myös kauden kahdessa ensimmäisessä jaksossa.
Lähdön hinta (Because You Left)
Jäljelle jääneet selviytyjät alkavat liikkua satunnaisesti ajassa Benin siirrettyä saarta. Jack ja Ben alkavat koota Oceanic Sixiä uudelleen yhteen. Hurleyn ja Sayidin kimppuun hyökätään heidän turvatalollaan. Kate ja Aaron pakenevat kotoaan asianajajien vaadittua heiltä verikoetta varmistaakseen sukulaisuuden.
Valhe (The Lie)
Hurley ja Sayid pakenevat poliiseja. Hurley tunnustaa äidilleen, että Oceanic Six valehtelee. Saaren selviytyjien kimppuun hyökkäävät aseistetut miehet. Ben saa tietää, että hänellä on vain 70 tuntia aikaa kerätä Oceanic Six yhteen ja palauttaa heidät saarelle.
Jughead (Jughead)
Desmond etsii Daniel Faradayn äitiä ja saa tietää Charles Widmorelta tämän olevan Los Angelesissa. Saarella olevat selviytyjät hyppäävät ajassa vuoteen 1954, jossa Locke ei onnistu vakuuttamaan Alpertia siitä, että hän tulee tulevaisuudesta ja että Faradayn täytyy purkaa vetypommi.
Pikku prinssi (The Little Prince)
Matkallaan Orkidea-asemalle, saarella olevat selviytyjät hyppäävät aikaan jolloin Aaron syntyi ja sen jälkeen vuoteen 1988, jossa Daniel Rousseaun tiederyhmä löytää Jinin. Vuonna 2007 Jack, Kate, Sayid ja Ben tapaavat ja Kate tajuaa, että Ben lähetti asianajajat hänen ja Aaronin kimppuun.
Kuoleman saari (This Place Is Death)
Vuonna 1988 Jinin ja Rousseaun ryhmän kimppuun hyökkää savuhirviö heidän ollessa matkalla radiotornille. Charlotte tunnustaa varttuneensa saarella juuri ennen kuolemaansa. Locke jättää saaren kääntämällä pyörää jäätyneessä kammiossa. Ben tuo Jackin ja Sunin Eloise Hawkingin, Danielin äidin luokse samaan aikaan kun Desmond löytää hänet.
Paluu saarelle (316)
Eloise Hawking kertoo Oceanic Sixille kuinka palata saarelle. Jack, Kate, Hurley, Sun, Sayid ja Ben menevät Locken ruumis mukanaan Ajira Airlinesin lennolle 316, jota lentää Frank Lapidus. Valkoisen valoväläyksen jälkeen Jin löytää Jackin, Katen ja Hurleyn saarelta.
Benthamin elämä ja kuolema (The Life And Death of Jeremy Bentham)
Locke, joka on yllättäen elossa lennon 316 törmättyä saarelle, on muiden selviytyjien kysymysten ristitulessa ja löytää pian Benin haavoittuneiden joukosta. Takaumassa Locke saa tehtävän koota Oceanic Six uudelleen yhteen ja palauttaa heidät saarelle apunaan Charles Widmore ja Matthew Abaddon ennen kuin Ben murhaa Locken.
LaFleur (LaFleur)
Saarelle jääneet selviytyjät ovat jumiutuivat vuoteen 1974 aikahyppyjen loputtua. He liittyivät Dharma-aloitteeseen pelastettuaan yhden heidän jäsenistään, Amyn, Toisilta. Elettyään Dharma-aloitteessa kolme vuotta Juliet auttaa Amya synnyttämään ja Sawyer, joka on rakastunut Julietiin, löytää Jackin, Katen ja Hurleyn.
Namaste
Vuonna 1977 Sawyer auttaa Jackia, Katea ja Hurleyta liittymään Dharma-aloitteeseen. Jin löytää Sayidin jonka täytyy teeskennellä olevansa Toinen ja jonka Dharma vangitsee. Vuonna 2007 lennon 316 jälkeen Sun ja Frank saavat tietää Christian Shephardilta, että muut selviytyjät ovat loukussa menneisyydessä.
Samanlainen mies (He’s Our You)
Vuonna 1977 Sayid ei tee yhteistyötä Sawyerin ja Dharma-aloitteen jäsenten kanssa ja hänet äänestetään teloitettavaksi. 12-vuotias Ben kuitenkin vapauttaa Sayidin päästäkseen itsekin "Toisten" joukkoon. Paettuaan Sayid kuitenkin ampuu Benin ja pakenee yksin metsään. Takaumassa Sayid joutuu palkkionmetsästäjä Ilanan kiinnisaamaksi, joka sai tehtäväkseen kuljettaa miehen Guamiin.
Mennyt on mennyttä (Whatever Happened, Happened)
Juliet ei pysty parantamaan Benin ampumahaavaa ja Jack kieltäytyy auttamasta, jonka vuoksi Kate lähtee viemään Benia Toisten parannettavaksi. Richard selittää, että parantaminen muuttaa Benin ikuisiksi ajoiksi. Takaumassa Kate päättää palata saarelle ja vie Aaronin tämän isoäidin luokse.
Kuollut on kuollut (Dead Is Dead)
Vuonna 2007 Ben ja Locke matkustavat pääsaarelle, sillä Ben haluaa "savuhirviön" tuomitsevan hänet Alexin kuolemasta. Sillä aikaa Frank palaa Hydra-saarelle ja lennon 316 matkustajat ottavat hänet panttivangikseen. Takaumassa näytetään kuinka Ben kaappasi Alexin 1980-luvun lopulla ja hänen hyökkäyksensä Desmondin ja Pennyn kimppuun ennen lähtöä lennolle 316.
Vainajat puhuvat (Some Like It Hoth)
Vuonna 1977 Roger, Benin isä, alkaa epäillä Katea Benin katoamisesta. Miles haastetaan viemään ruumis Swan-asemalle hänen isälleen, tri Changille. Takaumassa Miles saa selville taitonsa puhua kuolleiden kanssa ja hänet palkataan matkustamaan saarelle Kahana-lautan välityksellä.
Onnettomuus (The Incident)
* Huom! Kaksituntinen päätösjakso esitetty Yhdysvalloissa yhdessä, Suomessa kahdessa osassa.
Lähteet
Lost
Bixby
Bixby on Samsungin kehittämä puheentunnistuksella toimiva virtuaaliavustaja. Se esiteltiin maaliskuussa 2017 yhdessä Samsung Galaxy S8 -puhelimen kanssa.
Historia
Samsung alkoi kehittää Samsung Galaxy S8:aa varten uutta virtuaaliavustaja S Voicen tilalle. Samsung ei halunnut käyttää Galaxy S8:ssa valmista Googlen tekemää virtuaaliavustajaa, sillä se pyrki oman virtuaaliavustajansa avulla yhdistämään kaikki kuluttajien älykkäät laitteet. Marraskuussa 2016 huhuttiin Samsungin kehittämän virtuaaliavustajan nimen olevan Bixby, minkä Samsung vahvisti maaliskuussa 2017. Samsung esitteli Bixbyn 21. maaliskuuta 2017 pitämässään lehdistötilaisuudessa hieman ennen Galaxy S8:n julkistusta. Samsung ei ehtinyt käyttää syksyllä 2016 ostamaansa teköälyteknologiaan keskittynyttä Viv Labsia Bixbyn kehityksessä, mutta se pyrkii käyttämään Vivsin teknologiaa Bixbyn kehityksessä. Bixby tuli ensimmäisenä käyttöön Galaxy S8:ssa.
Käyttö
Bixby toimii puheohjauksella tai kosketuksella. Samsung Galaxy S8:ssa on erillinen Bixby-näppäin Bixbyn käynnistämiseksi. Bixby pyrkii opettelemaan käyttäjänsä älypuhelimen käyttötapoja ja nopeuttamaan puhelimen käyttöä. Sitä ei voi Google Assistantin tavoin käyttää hakukoneena. Samsung integroi Bixbyn kaikkiin Galaxy S8:n mukana toimitettaviin sovelluksiin. Samsung lupasi Bixbyä esitellessään julkaista työkalut Bixby-tuen lisäämiseksi muihinkin sovelluksiin. Bixby Home näyttää käyttäjälleen tietoa Google Now'n tyylisissä korteissa. Bixby Vision -niminen ominaisuus osaa tunnistaa paikkoina, esineitä ja asioita puhelimen kameralla.
Paul Louis Courier
Paul Louis Courier de Méré (1772−1825) oli ranskalainen kirjailija ja filologi. Hän aloitti uransa sotilaana ja kunnostautui Italian retkillä (1792−1797 ja 1805). Wagramin taistelun jälkeen otti erosi 1809 sotapalveluksesta ja rupesi jatkamaan filologisia tutkimuksiaan, joita hän oli aina harrastanut. Firenzessä hän löysi täydellisen kappaleen Longoksen romaania Dafnis ja Khloe, jonka hän julkaisi 1810. Hän palasi Ranskaan 1812 ja julkaisi filologisen toimintansa ohella poliittisia lentokirjasiaan, joissa hän purevan sukkelasti vastusti aatelistoa ja katolista papistoa. Hänen lukuisat lentokirjasensa, kuten Le pamphlet des pamphlets (1824) ovat henkevän ranskalaisen tyylin mestariteoksia. Huomattavimmat Courierin teosten laitokset ovat vuodelta 1830 (sis. Armand Carelin johdanto) ja vuodelta 1837.
Hans-Henrik Nordstrøm
thumb|right|Hans-Henrik Nordstrøm
Hans-Henrik Nordstrøm (s. 1947) on tanskalainen säveltäjä. Hän aloitti säveltämisen 13-vuotiaana ja opiskeli Tanskan kuninkaallisessa musiikkiakatemiassa. Virallisen ammattimaisen debyyttinsä hän teki vuonna 1990 teoksella The Mountains of Monestiés. Vuonna 1993 Nordstrømistä tuli yksi Susån festivaalin nykymusiikin taiteellisista johtajista.
Nordstrømin tuotanto on pääasiassa soittimilla esitettävää. Hän saa usein musiikkiinsa innoituksen luonnon aiheista ja myös kirjallisuudesta. Tonaaliselta laadultaan hänen musiikkiaan on usein kuvattu pohjoismaiseksi. Kymmeniä hänen teoksistaan on levytetty.
Al-Balad
Al-Balad on Koraanin 90. suura. Se sisältää 20 jaetta.
Teksti
Suura alkaa Ahsen-Bören suomennoksen mukaan seuraavasti:
Sisältö
Jaakko Hämeen-Anttilan mukaan suuran vihjaama "kaupunki" (toisen käännöksen mukaan "seutu") olisi Mekka, mutta tämä ei käy ilmi itse tekstistä.
Vannomista tarkoittavan sanan aqsama edellä on sana la, jonka yleisin käyttö on olla kieltosana ("minä en vanno"). Hämeen-Anttila katsoo, että tässä se ei ole kieltosana, vaan vahvistava partikkeli "Niin!" Suurassa al-Kafirun (109) sama partikkeli on aiheuttanut vastaavia tulkintaongelmia. Gerd R. Puin on todennut, että kieltosana lā voidaan tulkita Koraanin käyttämässä ortografiassa myös vahvistavaksi partikkeliksi, jolloin sen merkitys muuttuu kieltosanasta päinvastaiseksi. Tulkinta muuttaa suuran luennan päinvastaiseksi.
Monien muiden Koraanin suurien tapaan teksti käsittelee ihmiselle annettuja vaihtoehtoja päätyä joko Helvettiin tai Paratiisiin. Oikeasta toiminnasta annetaan esimerkkejä, kuten orpojen ja sukulaisten ruokkiminen nälänhädän aikana. Lopuksi uhataan Helvetin tulella niitä, jotka hylkivät Jumalan antamia merkkejä.
Voimistelu kesäolympialaisissa 1952 – miesten hyppy
Miesten voimistelun hypyssä osanottajia oli kaikkiaan 185 ja he edustivat 29 eri kansakuntaa. Lopulliset sijoitukset ratkesivat kahden yhteenlasketun suorituksen - pakollisten ja vapaavalintaisten liikkeiden - perusteella.
Naisten pujottelu alppihiihdon maailmanmestaruuskilpailuissa 2011
Naisten pujottelu alppihiihdon maailmanmestaruuskilpailuissa 2011 järjestettiin Gudiberg-rinteessä 19. helmikuuta. Kilpailuun osallistui 111 urheilijaa 46 eri maasta.
Imprimituuri
thumb|350px|[[Michelangelo on käyttänyt tässä maavihreää alusmaalausta ihon taustana. Alusmaalausta ei ole sivelty koko maalauspohjaan, jotta kankaiden punaiset sävyt olisivat puhtaampia. Työskentely on muuten edennyt kuten imprimituuria käytettäessä. Keskeneräinen maalaus Madonna ja lapsi sekä Johannes Kastaja (1497, National Gallery) tunnetaan myös nimellä Manchesterin Madonna.]] Imprimituuri tarkoittaa maalauspohjan värillistä pohjasävyä. Perinteinen pohjasävy on oliivinvihreä, kellertävä tai maavärisävyinen ohut värikerros, joka sivellään koko maalauspohjalle tai sen osalle. Nykyisin käytetään muitakin värejä.
Naisten pujottelu alppihiihdon maailmanmestaruuskilpailuissa 2011
Tulokset
thumb|right|200px|Kilpailun voittanut [[Marlies Schild]] thumb|right|200px|Toiseksi sijoittunut [[Kathrin Zettel]] thumb|right|200px|Pronssia voittanut [[Maria Pietilä-Holmner]]
Imprimituuri
Imprimituuria on käytetty kerrosmaalauksessa eri aikoina, etenkin renessanssin aikana ja klassisessa maalauksessa.
Historiaa
Maalauskillat käyttivät imprimituuria alusmaalauksena jo keskiajalla, mutta renessanssin taiteessa siitä tuli vakiintunut käytäntö varsinkin Italiassa. Imprimituuri maalattiin ohuella läpikuultavalla maavärillä, kuten raa'alla tai poltetulla siennalla. Myös maavihreää tai mustan ja vaalean okran sekoitusta käytettiin. Eräästä Michelangelon National Galleryssä olevasta kesken jääneestä maalauksesta näkyy havainnollisesti, että hän on käyttänyt maavihreää alusmaalausta. Myös joissakin Leonardo da Vincin keskeneräisissä maalauksissa on näkyvissä kuva-alan pohjaksi maalattu lämmin tai vihervä imprimituuri.
Imprimituuri kerrosmaalauksessa
Imprimituuri tehdään ohennetulla kuultavalla lasuurivärillä valkoisen pohjustuksen päälle. Pohjamaalauksena imprimituuri antaa maalaukselle yhtenäisen sävyn ja vähentää pohjan imevyyttä. Värikerros ei ole peittävä, joten valkoiselle pohjalle mahdollisesti tehty esipiirustus näkyy sen läpi. Myös pohjan valoisuus kuultaa imprimituurin läpi toisin kuin peittävässä maalikerroksessa, jossa valo heijastuu vain värin pinnasta.
Imprimituurikerros ei välttämättä ole tasainen, vaan siihen voidaan jättää juovia ja läiskiä, jolloin pinnasta saadaan elävä ja maalauksellisesti houkutteleva. Imprimituuria maalatessa ei kuitenkaan muotoilla vielä valoja tai varjoja.
Imprimituuri ei ainoastaan tarjoa käytännöllistä perussävyä, joka helpottaa maalaamista alkuvaiheessa. Se on avuksi myös sopivien valöörien rakentamisessa maalaukseen. Klassisessa maalauksessa imprimituuri sivellään esipiirustuksen päälle. Imprimituurin jälkeen vuorossa on valokohtien kohottaminen vaalealla värillä asteittain kohti huippuvaloja, usein sumraten. Näillä kahdella maalausvaiheella saadaan nopeasti esille maalauksen muodot. Imprimituuri ei peity kokonaan, vaan se jää usein näkymään keskitummissa sävyissä ja varjoissa.
Imprimituuri eri taiteilijoilla
Italian täysrenessanssissa imprimituuri oli vaalea. Da Vincin uskotaan käyttäneen Mona Lisassa vaalean keltaista imprimituuria, jonka päälle hän maalasi kontrasteja esiin punertavalla ohuella värillä, kuten Kuninkaiden kumarruksessa. Andrea del Sarton maalauksessa Neitsyt Maria, Jeesus-lapsi, Pyhä Elisabeth ja Johannes Kastaja on valkoisen pohjustuksen päällä läpikuultava maaväreistä, lakkapigmenteistä ja lyijyvalkoisesta sekoitettu imprimituurikerros, jollaista Vasari suositteli. Barokin aikakaudella pohjamaalaukset tummenivat. Dramaattisista valo- ja varjovaikutelmista ja tummista maalauspohjistaan tunnettu Caravaggio käytti punaruskeaa imprimituuria varsinkin uransa loppuvaiheessa. Myös Rubens ja Van Dyck käyttivät punaruskeaa alusmaalausta, jota he työstivät harmaalla ja valkoisella.
Vanhat maalaustekniikat ovat nousseet uudelleen suosioon etenkin 1990-luvulta alkaen. Suomalaisista esimerkiksi Kaj Stenvall kertoo käyttävänsä imprimituuria, kuten okraa antamaan maalaukselle yhtenäisen lämpimän sävyn sekä helpottamaan valon esiin nostamista ja varjojen säilymistä sävykkäinä.
Frank Fox
Francis (Frank) Iganatius Fox, nimimerkit Frank Renar, F. F., F. R ja G. S. O. (12. elokuuta 1874 Kensington, Adelaide, Etelä-Australia, Australia – 4. maaliskuuta 1960 Chichester, West Sussex, Englanti) oli australialaissyntyinen kirjailija, joka muutti 1909 Englantiin.
Fox opiskeli Christ Collegessa Hobartissa ja ryhtyi isänsä jalanjäljissä toimittajaksi. Hän oli vuodesta 1893 Australian Workmanin päätoimittaja. Sen jälkeen hän oli toimittaja Bathurstissa National Advocatessa ja The Agessa. Vuonna 1901 hän siirtyi Bulletiniin ja työskenteli 1907–1909 toimittajana The Lone Handissa.
Fox avioitui 1894 Helen Clintin kanssa, ja he saivat pojan ja kaksi tytärtä. Hän ja hänen vaimonsa sairastelivat, ja se vei heidät taloudelliseen ahdinkoon, niin että he ajautuivat konkurssin partaalle 1900. Hän sai vaikutteita Richard Jebbiltä, jonka hän tapasi Sydneyssä noin 1906. Hänen esikoisteoksensa Bushman and Buccaneer ilmestyi 1902.
Fox muutti 1909 Lontooseen, jossa hän työskenteli edelleen toimittajana useissa lehdissä, vuodesta 1910 Morning Postissa. Ensimmäisen maailmansodan puhjetessa hänestä tuli Morning Postin sotakirjeenvaihtaja. Jo sitä ennen hän oli matkustellut Balkanilla. Hän liittyi joulukuussa 1914 Britannian armeijaan, mutta haavoituttuaan Sommessa hän työskenteli sotaministeriössä 1917-1918. Hänet lyötiin ritariksi 1926.
Sodan päätyttyä Fox palasi lehtityöhön ja kirjoittamaan kirjoja. Hän julkaisi muun muassa teoksen Finland to-day (London: A. & C. Black, 1926). Siitä ilmestyi 1928 uudistettu painos.
Iso Suojärvi (Ylöjärvi)
Maantietoa
Järven pituus on 500 metriä, leveys 450 metriä ja pinta-ala 15 hehtaaria. Se sijaitsee soistuneessa metsämaastossa ja siihen on kaivettu kuusi ojaa. Pohjoispäässä olevasta lahdesta lähtee laskuoja, joka laskee Vähä Suojärveen. Pohjoisrannalla sijaitsee järven ainoa luoto. Veden laskennallinen viipymä järvessä on 318 vuorokautta. Rantaviivan pituus on 1,8 kilometriä. Kaakkoisrannalla sijaitsee maatila, mutta muuten järvi on autio. Järvelle pääsee seututieltä 332 erkanevalta maatilalle johtavalta tieltä.